text: ঈশ্বরীপুর ইউনিয়ন খুলনা বিভাগের অন্তর্গত সাতক্ষীরা জেলার শ্যামনগরের একটি ইউনিয়ন।
  
  আয়তন
  ঈশ্বরীপুর ইউনিয়নের আয়তন ১৯ বর্গ কিলোমিটার
  
  জনসংখ্যা
  ২০১১ সালের পরিসংখ্যান অনুযায়ী ঈশ্বরীপুর ইউনিয়নের লোকসংখ্যা ৪০,২০২ জন। এর মধ্যে পুরুষ ১৯,৪৪৭ জন এবং মহিলা ২০,৭৫৫ জন।
  
  যোগাযোগ ব্যবস্থা
  শ্যামনগর উপজেলা সদর থেকে ইউনিয়ন পরিষদের দুরত্ব ৭.১৫ কিঃমিঃ। বাস, বাইক, রিক্সা, ভ্যান এর মাধ্যমে যাতায়াত করা যায়।
  
  প্রশাসনিক কাঠামো
  ঈশ্বরীপুর ইউনিয়ন শ্যামনগরের আওতাধীন ৪নং ইউনিয়ন পরিষদ। ইউনিয়নে তিনটি হাট ও একটি বাজার রয়েছেঃ ঈশ্বরীপুর হাট, বংশীপুর হাট, গুমানতলী হাট, ছোট হাট।
  
  শিক্ষা ব্যবস্থা
  ঈশ্বরীপুর ইউনিয়নের সাক্ষরতার হার ৫৫.০৪%। এ ইউনিয়নে ১টি টেকনিক্যাল কলেজ, ৬টি মাধ্যমিক বিদ্যালয়, ৮টি মাদ্রাসা ও ২১টি প্রাথমিক বিদ্যালয় রয়েছে।
  
  ধর্মীয় অবকাঠামো
  ঈশ্বরীপুর ইউনিয়নে ৬১ টি মসজিদ, ৩৪টি মন্দির, ৩২টি ঈদগাহ, শশ্মান ১০টি এবং ১টি গির্জা রয়েছে।
  
  দর্শনীয় স্থান
  বংশীপুর শাহী মসজিদঃ শ্যামনগর উপজেলা হতে প্রায় ৬কিঃমিঃ দক্ষিণে বংশীপুর বাসষ্টান্ড এর উত্তর পাশে বংশীপুর শাহী মসজিদ অবস্থিত। 
  হাফসিখানাঃ শ্যামনগর উপজেলা হতে প্রায় ৬কিঃমিঃ দক্ষিণে বংশীপুর বাসষ্টান্ড এর উত্তর পাশে অবস্থিত এই হাফসিখানা ঐতিহাসিক প্রেক্ষাপটে এক অপুরুপ নিদর্শন।
  
  তথ্যসূত্র
  
  বহিঃসংযোগ
   ঈশ্বরীপুর ইউনিয়নের তথ্য বাতায়ন
  
  বিষয়শ্রেণী:শ্যামনগর উপজেলার ইউনিয়ন
title: ঈশ্বরীপুর ইউনিয়ন